વડાપ્રધાન નરેન્દ્ર મોદીએ ટ્વીટર પર લખ્યું છે કે, ભ્રષ્ટાચાર અને કાળા નાણાંનો જડમૂળથી વિનાશ કરવા માટે સરકાર દ્વારા લેવામાં આવેલ નિર્ણયોનું દ્રઢતાપૂર્વક સમર્થન કરવા માટે હું ભારતના લોકો સામે શિષ નમાવું છું. 125 કરોડ ભારતીયો નિર્ણાયર લડાઇ લડ્યા અને જીત મેળવી. આ સાથે જ તેમણે એક શોર્ટ ફિલ્મ પણ ટ્વીટર એકાઉન્ટ પર શેર કરી હતી. આ વીડિયોમાં આંકડાઓ દ્વારા એ બતાવવાનો પ્રયત્ન થયો હતો કે, નોટબંધી આપણી અર્થવ્યવસ્થા માટે કઇ રીતે ફાયદાકારક સાબિત થઇ છે. આ વીડિયોમાં દાવો કરવામાં આવ્યો છે કે, નોટબંધીને કારણે દેશમાં જમા કાળુ નાણાં બેંકોમાં આવ્યું અને આજે સરકાર પાસે એ માલિકોના નામ અને સરનામાં હાજર છે. 23 લાખ બેંક ખાતાઓમાં જમા થયેલ 3.68 લાખ કરોડ રોકડની તપાસ થશે. નોટબંધી એ આંતકવાદ અને નક્સલવાદ પર મોટા પ્રહાર સમાન હતી. કાશ્મીરમાં પથ્થરબાજીની ઘટનાઓમાં 75 ટકા ઘટાડો થયો અને નક્સવાદમાં પણ 20 ટકા ઘટાજો નોંધાયો.